આવા અનેક કિસ્સોઆની હારમાળાએ શ્રોતાગણને મંત્રમુગ્ધ કર્યા. આ રસપ્રદ વાર્તાલાપ બાદ વ્યવસાયે સરકારી બાબુ પણ ઉચ્ચકોટીના કવિ હર્ષ બ્રહ્મભટ્ટ, અનેક પુરસ્કારોથી પુરસ્કૃત તથા ગુજરાતી ગઝલોને એક નવો વળાંક આપનારા જાણિતા કવિઓ ભાવેશ ભટ્ટ અને અનિલ ચાવડાએ ગઝલોનું પઠન કર્યું. એક પછી એક મરીઝની ગઝલોનું વાચન થતું ગયું અને સાહિત્ય રસિકો વાહ વાહ, દોબારા અને તાલીઓના તાલથી તેમને વધાવતા ગયા. મરીઝની ગઝલોના વાચન બાદ કવિઓએ સ્વરચિત ગઝલોની રજૂઆત કરી જેનો આસ્વાદ કરી રસિકોએ માણ્યો.